Skone Ceres nou nóg mooier vir DurbellDie skilderagtige agtergrond tot Ceres se rugbyveld. Die skilderagtige ligging van Ceres se rugbyveld is ná die naweek se sukses daar nou nóg mooier vir die wenner van 2015 se nasionale reeks om die Gemeenskapsbeker, Durbanville-Bellville. Darron Nagel, die ondervoorsitter van Durbell, sê eerste en tweede span is deurmekaar geskommel vir die twee wedstryde teen die Bolandse klub Ceres. Die een vyftiental het 84-5 met Ceres I afgereken, en die ander een het 82-0 met Ceres II klaargespeel. ♦ Die derde span, die Westelike Provinsie se verdedigende Superliga A3-kampioen, is met die N7 langs Malmesbury toe om Wesbank se tweede span aan te durf. Die Swartlanders het van meet af hard met hul blitsige agterlyn geslaan en was rustyd 31-0 voor. Die Durbies het in die tweede helfte kwaai teruggeveg, maar steeds 17-31 verloor. ♦ Durbell se o.20s het onder die hand van hul nuwe afrigter, Hendrik Weber, aan Goodwood se o.20-toernooi deelgeneem en Vrydag 50-0 teen Masiphumele gewen. Dis opgevolg met `n sege van 17-8 oor die Universiteit van Wes-Kaapland 17-8 geklop, voor die Durbies die gasheer, Goodwood, 43-0 in die eindstryd verniel het. ♦ Die klub se oumanspan het ook op Goodwood gespeel en die tuisspan 4-1 geklop. Geen skoppe word in dié weergawe van die spel pale toe gemik nie, en `n drie tel een punt. ♦ Durbell speel Saterdag vriendskaplik teen Hamilton. Die wedstryde begin 13:00.